《偶地居》
明代·释宗泐

偶地即吾庐，绝胜树下宿。不在千万间，安居心自足。

古人三十年，辛勤乃有屋。我无一日劳，何必较迟速。

燕坐白日间，青山常在目。明月到床前，更深代明烛。

几有寒山诗，兴来时一读。十日不出门，满阶春草绿。

作者简介：（1317—1391）明僧。浙江临海人，俗姓周，字季潭，名所居室为全室。洪武中诏致有学行高僧，首应诏至，奏对称旨。诏笺释《心经》、《金刚经》、《楞伽》，曾奉使西域。深究胡惟庸案时，曾遭株连，太祖命免死。后在江浦石佛寺圆寂。有《全室集》。